Veiligheidswagte tydens Jhb-rooftog geskietArgieffoto Twee veiligheidswagte is Dinsdagmiddag by ŉ kompleks in Lonehill, noord van Johannesburg geskiet. “Die veiligheidswag wat die perseel gepatrolleer het, het glo ŉ verdagte voertuig opgemerk wat by die perseel inry en het sy beheerkamer in kennis gestel,” het Karen Jacobs, woordvoerder van die polisie, gesê. “Drie verdagtes het hom gekonfronteer en hy is in die arm geskiet.” Die reaksiebeampte het ook intussen opgedaag en hy is in die nek geskiet. Die verdagtes het sy vuurwapen gesteel en het in ŉ Mercedes Benz van die toneel gevlug. Al twee veiligheidswagte is na ŉ hospitaal geneem vir verdere mediese behandeling, het Jacobs bygevoeg. Bron: Adam Wakefield, News24